[bookmark: _GoBack]1. Contractele de arendare se vor primi pentru înregistrarea lor în Registrul special al Consiliului local al comunei, de către Secretarul general al comunei/persoana cu atribuții delegate, încheiate în formă scrisă, în trei exemplare, înaintate de către Arendaş, pe bază de adresă de înaintare în care se enumeră toate contractele anexate. 
Contractele de arendare vor fi însoţite de următoarele documente: 
a) pentru contractele încheiate de un arendator care are calitate fie de titular al dreptului de proprietate pentru care există emis un titlu de proprietate valabil, fie de moştenitor unic înscris în această calitate într-un titlu de proprietate eliberat de pe urma unui defunct, este suficient să se anexeze o copie a titlului de proprietate şi o copie a actului de identitate pentru arendator;
b) pentru contractele încheiate de un arendator care are calitatea fie de coproprietar, alături de alţi coproprietari, ai unui drept de proprietate pentru care s-a emis un titlu de proprietate valabil, fie de moştenitor alături de alţi moştenitori înscrişi într-un titlu de proprietate eliberat de pe urma unui defunct, se vor anexa: 
b. 1. copia titlului de proprietate;
b.2. copia actului autentic din care reiese fie suprafaţa de teren ce revine fiecărui coproprietar/moştenitor, fie cota din suprafaţa totală înscrisă în titlu de proprietate (dacă există);
b.3. declaraţia autentică (notarială sau dată în faţa secretarului comunei) atât a arendatorului, cât şi a celorlalţi coproprietari sau moştenitori, din care să reiasă ce suprafaţă de teren revine fiecărui coproprietar/moştenitor din suprafaţa totală înscrisă în titlu de proprietate (pentru cazurile în care nu se depune documentul enumerat la subpunctul b.2.);
b.4. copia actului de identitate pentru arendator;
c) pentru contractele încheiate de arendatori care reprezintă fie toţi coproprietarii înscrişi într-un titlu de proprietate valabil emis, fie toţi moştenitorii înscrişi într-un titlu de propreitate eliberat de pe urma unui defunct, este suficient să se anexeze o copie a titlului de proprietate şi câte o copie a actelor de stare civilă pentru arendatori;
d) pentru contractele încheiate de arendatori care sunt alte persoane decât cele înscrise într-un titlu de proprietate, se vor anexa: 
d.l. copia titlului de proprietate, de unde provine terenul; 
d.2. copia documentului autentic din care să reiasa calitatea arendatorului, şi anume: fie copia Certificatului de moştenitor eliberat de pe urma defunctului înscris în titlu de proprietate, fie copia Anexei 24 - stare civilă, eliberată de pe urma defunctului înscris în titlul de proprietate, fie împuternicirea/procura/mandatul autentic de reprezentare sau orice alt document din care să reiasă calitatea de proprietar sau utilizator al bunului imobil arendat;
d.3. declaraţia autentică (notarială sau dată în faţa secretarului general al comunei) a tuturor moştenitorilor defunctului înscris în titlul de proprietate, din care să reiasă ce suprafaţă de teren revine fiecăruia dintre ei din suprafaţa ce-i revine defunctului înscris în titlul de proprietate (pentru cazurile în care nu se depune Certificat de moştenitor cu cota ce le revine enumerat la subpunctul d.2.), și.
d.4. copia actului de identitate pentru arendatori. 
2. Adresa de înaintare depusă de către Arendaş, însoţită de cele trei exemplare ale fiecărui Contract de arendare, va fi înregistrată în Registrul general de intrare-ieşire al Primăriei comunei de către persoana responsabilă care înregistrează corespondenţa intrată în primărie şi se va prezenta Primarului, care sub rezoluţie scrisă le va înainta spre verificare Secretarului general al comunei/persoanei cu atribuții delegate. 
3. Contractele de arendare vor urma cursul unor verificări, după cum urmează: 
a) Secretarul general al comunei/persoana cu atribuții delegate va verifica dacă adresa de înaintare depusă de către Arendaş a fost înregistrată în Registrul general de intrare-ieşire, poartă rezoluţia scrisă a Primarului, sunt anexate contractele de arendare în câte trei exemplare originale şi sunt însoţite dc documentele prevăzute la punctul 2) din prezenta Procedură. în cazul în care documentaţia este completă şi corect întocmită, va solicita agentului agricol să verifice dacă, în conformitate cu datele înscrise în registrele agricole, arendatorul este proprietarul sau utilizatorul terenului ce face obiectul arendării. În situaţia în care arendatorul este utilizator al terenului, va solicita agentului fiscal să verifice dacă arendatorul este înregistrat ca realizator de venituri agricole.
b) Agentul agricol, ca persoană responsabilă cu atribuţii în completarea şi ţinerea la zi a registrelor agricole, verifică dacă terenul ce face obiectul arendării este înscris în registrul agricol şi dacă arendatorul are calitatea de proprietar sau utilizator al terenului ce face obiectul arendării. În urma verificărilor efectuate va întocmi un Referat sub semnătura dânsului, cu constatările făcute, pe care-1 va prezenta Secretarului general al comunei/persoanei cu atribuții delegate. 
c) Agentul fiscal verifică dacă arendatorul este înregistrat ca proprietar sau utilizator de teren, caz în care va verifica şi dacă este înregistrat ca realizator de venituri agricole. În urma verificărilor efectuate va întocmi un Referat sub semnătura dânsului, cu constatările făcute, în care va preciza şi dacă sunt înregistrate restanţe la plata impozitului/taxei pe teren, pe care-1 va prezenta Secretarului general al comunei/persoanei cu atribuții delegate. 
4. Dacă se constată nereguli, cu ocazia verificărilor făcute, Secretarul general al comunei/persoana cu atribuții delegate va face un Raport către Primar, însoţit de toată documentaţia depusă de către Arendaş, precum şi de Rapoartele primite de la Compartimentele de registru agricol, respectiv, impozite și taxe, în care va propune returnarea documentaţiei către Arendaş pentru completare, indicând ceea ce lipseşte din documentaţie. 
5. Dacă nu se constată nereguli, Secretarul general al comunei/persoana cu atribuții delegate pe baza documentaţiei complete şi a Rapoartelor primite de la Compartimentele de registru agricol, respectiv, impozite și taxe, va solicita Arendaşului să plătească valoarea taxei de înregistrare pentru aceste contracte de arendare. După achitarea taxei de înregistrare a contractelor de arendare, secretarul general al comunei va proceda la înregistrarea celor trei exemplare originale ale contractelor de arendare, în Registrul special de înregistrare a contractelor de arendare, semnându-le şi aplicând ştampila Consiliului local al comunei. 
6. Exemplarul Contractului de arendare care rămâne la primărie, va fi înregistrat, semnat de secretarul general şi sub ştampila Consiliului local al comunei va fi arhivat în dosarul Arendaşului respectiv, care se va păstra de către secretarul general al comunei, iar o copie a acestui contract se va păstra de către agentul agricol, care are obligaţia de a-1 înscrie în registrele agricole, atât la Arendator, cât şi la Arendaş. Prin grija secretarului general al comunei, celelalte două exemplare originale ale contractelor de arendare, înregistrate, semnate de secretar şi cu ştampila Consiliului local al comunei vor fi înmânate Arendaşului sub semnătură de primire.

